AĠĠORNAMENT KAMPANJA AKKWISTI – Jagħlaq l-istaġun ta' trasferimenti
Illum hija l-aħħar ġurnata fejn fix-xena tal-futbol internazzjonali plejers jistgħu jbiddlu l-clubs tagħhom qabel jasal Jannar li ġej. Huwa għalhekk li one.com.mt se jkun qiegħed jaġġorna bl-aħħar spekulazzjonijiet u wkoll aħbarijiet uffiċjali ta' trasferimenti. Jidher biċ-ċert li ser tkun ġurnata twila għal numru ta' clubs. Rapportaġġ ta' Rodrick Zerafa u Abraham Abela. 23:33 – Il-plejer ta' Liverpool Markovic jidher li ssieħeb lil Sporting fuq self sal-aħħar tal-staġun. 23:27 – Everton jneħħu kull interess sabiex jieħdu lil Sissoko. Huwa mifhum li f' Liverpool kien hemm kollox lest saħansitra l-kuntratt u l-kamra fejn kien ħa jagħmel it-test mediku. 23:22 – Jidher li Sissoko ma' qabilx it-termini personali tiegħu ma' Everton u għalhekk jinsab fi triqtu lejn Londra. 23:17 – Crystal Palace jikkonfermaw li mhux ser jagħmlu aktar trasferimenti. 23:07 – Jidher li waqt li Sissoko kien fi triqtu sabiex jiffirma ma' Everton, it-tim ta' Tottenham li ilu msemmi li jista' jkun favorit biex jakkwista lill-plejer minn dalgħodu qabbel l-istess offerta ta' Everton, iġifieri dik ta' 30 miljun sterlina. Sissoko jista' jkun li jagħżel lit-tim ta' Londra, Tottenham, għax jixtieq li jilgħab logħob taċ-Champions League. Jason Denayor iffirma għal self ta' sena waħda mat-tim ta' Sunderland. 23:00 – Fadal biss siegħa! 22:49 – Jidher li hemm xi ostakli fin-negozjati bejn Juventus u Zenit għal Axel Witsel . Dan hekk kif il-klabb Russu jidher li ma jridx iċedi lill-plejer Belġjan minkejja li akkwistaw lil Igor Novotselvev mingħand Rostov, li huwa difensur u jista jilgħab bħala midfielder. Mircea Lucescu , il-kowċ ta' Zenit irid iżomm lil Witsel. Ried lil Cesc Fabregas iżda t-trasferiment ma seħħx. Fadal ftit minuti minuti biex Juventus jikkonvinċu lil Zenit. 22:33 – Jidher li t-trasferiment ta' Jack Wilshere ma' Bournemouth huwa komplut. https://t.co/8Qcp9YsjPo 22:17 – Il-gowler Taljan Salvatore Sirigu kien preżentat uffiċjalment ma' Sevilla. Fl-ewwel diskors tiegħu, huwa qal li għażel lill-klabb Spanjol għax il-kowċ kellu kliem mill-isbaħ fuq Sevilla. 22:16 – 22:09 – Roberto Martinez, kummisarju tekniku tal-Belġju, ikkonferma li Axel Witsel jinsab fl-Italja biex jikkonkludi ma' Juventus. Huwa qal li Witsel huwa matur, għandu l-permess ikun l-Italja u qed jinnegozja t-trasferiment tiegħu. 21:57 – It-trasferiment ta' Alvaro Arbeloa ma' West Ham huwa lest. 21:51 – 21.33 – Jidher li fl-aħħar Mario Balotelli ffirma mat-tim ta' Nizza u ser iħalli lill-Liverpool. 21.00 – Il-plejer ta' Newcastle Sissoko jinsab fi triqtu lejn Liverpool sabiex jagħmel test mediku. Dan ifisser li Everton ser jista' jkun li jiffirmaw dan il-pljer f' inqas minn tliet siegħat oħra. Apparti minn hekk Everton jinsabu viċin sabiex iġibu wkoll lill- Valencia b'self ta' sena. 20:37 – 20:35 – Jidher li Arbeloa wasal f'Londra, eżattament fil-ground ta' West Ham United, sabiex jiffinalizza t-trasferiment tiegħu. 20:15 – Problemi għal Juventus dwar Axel Witsel. Zenit iridu iktar flus u ma tawx il-permess biex isiru t-testijiet mediċi. 20:10 – Alessio Cerci mhux se jissieħeb ma' Bologna. Dan wara li l-plejer, li weġġa l-irkoppa f'Mejju li għadda, se jkun irkupra f'Novembru u jerġa jibda t-taħriġ f'Diċembru. Għal Bologna, dan huwa tard wisq, u allura se jerġaw jippruvaw f'Jannar li ġej. 19.40 – Jidher li Everton daħlu wkoll fit-tiġrija sabiex jakkwistaw lil Valencia minn għandu West Ham. 19.27 – Jidher li Chelsea ser iħabbru akwist fil-ħin li ġej. 19.00 – Huwa uffiċjali li Juan Cuadrado rritorna mat-tim ta' Juventus. 18.40 – L-ewwel ritratt ta' Alonso mat-tim ta' Chelsea. 18.17 – Jidher li t-trasferiment ta' Cuadrado għal ma' Juventus huwa lest. Juventus qablu li jħallsu 5 miljun Euro għal self u jista' jkun jiċaqlaq b'mod permanenti sena oħra gas-somma ta' 20 miljun Euro. 18.10 – Jidher li David Luiz jinsab fi triqtu b' helikopter biex jagħmel test mediku sabiex ikun jista' jiffinalizza it-trasferiment tiegħu ma' Chelsea. 18.05p.m – Id-difensur ta' Manchester City Mangala iffirma mat-tim Spanjol ta' Valencia b'self sal-aħħar tal-staġun. 18.02p.m – L-eks plejer ta' Fulham Philipe Senderos iffirma mat-tim Skoċċiż ta' Rangers. 18.00p.m – Jidher li Wilshere iddeċida. Huwa ma aċċettax l-offerti ta' AC Milan, Crystal Palace u Roma sabiex jingħaqd għal self ta' sena ma' Bournemouth. Jidher li bħalissa qiegħed fi triqtu u mistenni li jasal daqs siegħa u nofs oħra. 17.50p.m – Jidher li l-midfielder eks-Milan Nigel De Jong iffirma ma' Galatasaray għal sentejn wara li matul sena li għaddiet kien ma' LA Galaxy. Chelsea li jidhru qegħdin viċin li jiffirmaw lil David Luiz għat-tieni darba għadhom kemm iffirmaw difensur ieħor, Marcos Alonso minn ma' Fiorentina. 17.00 – Iktar żviluppi fil-kamp Juventin. Dan hekk kif il-klabb Taljan iffinalizza r-ritorn ta' Juan Cuadrado mingħand Chelsea. Huwa ffirma kuntratt ġdid mal-bianconeri. Il-ftehim huwa ta' self b'obbligazzjoni ta' xiri jekk jagħmel numru t' apparenzi. Intant, għadhom għaddejjin in-negozjati dwar Axel Witsel bejn Juventus u Zenit. Jidher li dawn waslu fl-aħħar dettalji. Iżda qabel ma' Witsel jitlaq mir-Russja, jeħtieġ li jintleħaq ftehim aħħari.\ 16.58 – Il-gowler Spanjol Diego Lopez mistenni jkompli l-karriera tiegħu f'pajjiżu. Wara żewġ staġuni fl-Italja ma' Milan, jinsab viċin li jingħaqad ma' Espanyol. F'Milanello, huwa sellem lill-plejers ta' Milan u l-kowċ Vincenzo Montella, u issa jinsab f'Casa Milan biex ikunu ffinalizati l-aħħar dettalji. 16.47 – "Jovetic kien, għadu u se jibqa plejer tal-Inter." Kliem id-direttur sportiv ta' Inter Piero Ausilio wara li ntemmet laqgħa oħra dwar il-bejgħ tal-attakkant Montenegrin. Hekk kif ninsabu ftit sigħat 'il bogħod mit-tmiem tas-suq tat-trasferimenti, Stevan Jovetic mistenni jibqa għad-dispożizzjoni ta' Frank de Boer sa Jannar żgur. L-istess jista jingħad għal Marcelo Brozovic . Dan wara li l-aġent tiegħu Miroslav Bicanic ikkonferma li l-Kroat se jibqa ma' Inter. Iktar minn hekk, se jkun qed jiffirma kuntratt ġdid u aħjar li se jorbot lil Brozovic ma' Inter għal iktar snin. 15.48 – Jack Wilshere aċċetta li jkun trasferiet lejn Roma, wara telefonata ma' Franco Baldini, li huw al-intermedjarju li qed jaħdem fuq il-ftehim. Il-midfieldes t' Arsenal xorta għadu mfittex minn Milan, iżda Roma jinsabu f'diskussjonijiet iktar avvanzati. Arsenal u Roma għadhom qed ifittxu ftehim għat-trasferiment. 15.42 – Matul il-lejl li għadda, Bologna bdew negozjati biex jakkwistaw lil Alessio Cerci . Jidher li l-plejer mistenni jasal fil-belt biex jagħmel it-testijiet mediċi. Il-ftehim ta' self jinsab fi stadju avvanzat, iżda qabel ikun iffirmat il-ftehim, Bolgna jridu jkunu ċerti mill-kundizzjoni ta' Cerci, hekk kif fil-passat sofra injury. Cerci huwa plejer t' Atletico Madrid iżda ftit li xejn impressjona fi Spanja, tant li huwa kienu misluf lil Milan u Genoa. 15.28 – Wara 20 minuta li l-attakkant Wilfred Bony iffirma ma' Stoke City huwa kien diġa qiegħed jilgħab. 15.20 – 15.15 – Jidher li l-interess f' Sissoko qed ikompli jikber. West Brom offrew 20 miljun sterlina u l-plejer Callum McManaman sabiex jakkwistaw lill-Franċiż wara l-interess ta' Tottenham dalgħodu. 15.12 – Milan qed isegwu mill-qrib lil Inter. Dan hekk kif wara li saqsew lil Chelsea dwar Cesc Fabregas , jidher li issa tkellmu mal-aġent ta' Stevan Jovetic, li min-naħa tiegħu informa lid-direttur sportiv ta' Inter Piero Ausilio. Jidher li Milan qed jagħmlu minn kollox biex ikomplu jsaħħu l-iskwadra fl-aħħar sigħat tas-suq tat-trasferimenti. 15.05 – Tidher kważi ċerta li Mario Balotelli se jkun qed jilgħab fil-kampjonat Franċiż. L-attakkant diġa għamel it-testijiet mediċi filwaqt li Liverpool u Nice qed jiffinalizzaw il-ftehim. Il-klabb Franċiż offra erba miljun u ħames mitt elf ewro għal plejer Taljan. Wieħed mill-aħħar dettalji li jrid ikun ikkonfermat huwa l-presentaġġ ta' kemm jieħdu Liverpool jekk Nice ibiegħu lil Balotelli fil-futur. 14.52 – Jidher lit-tifel tac-Chairman ta' West Ham, Jack Sullivan, huwa infurmat li West Ham ser ikunu qed jiffirmaw plejer ieħor wara l-akkwist ta' Zaza minn Juventus. 14.36 – Id-direttur sportiv ta' Inter Piero Ausilio qal li s-suq ta' Inter huwa magħluq. Mistoqsi mill-ġurnalisti ta' Premium Sport, huwa wieġeb li jkunu jafu b'affarijiet ġodda llejla, iżda s-suq tat-trasferiment ta' Inter huwa magħluq. Stephan Lichtsteiner jibqa l-iktar imsemmi mal-klabb Taljan. Irrifjuta saħansitra lil Borussia Dortmund, li offrew tmien miljun ewro għas-servizzi tiegħu, hekk kif hu jrid lil Inter biss. 14.00 – Il-klabb Taljan Milan staqsew dwar Cesc Fabregas ta' Chelsea. Dan wara li kien hemm ix-xniegħat li seta jkun hemm skambju bejn Fabregas u Marcelo Brozovic ta' Inter. Sorsi ta' Sky Sports qalu li huwa se jibqa Stamford Bridge. 13.54 – Jidher li Stoke mistennija jħabbru l-plejer li ser jingħaqad magħhom. Skont l-aħħar rapporti u d-dell li hemm fuq dan ir-ritratt, il-plejer m'huwa ħadd ħlief l-attakant ta' Manchester City, Bony . 13.45 – Jidher li l-midfielder ta' Manchester City Samir Nasri jinsab viċin li jingħaqad ma' Sevilla fi Spanja. Skont id-direttur tal-futbol Monchi jidher li fadal biss l-aħħar irqaqat. 13.31 – Jidher li l-Alġerin Islam Silmani jinsab fi triqtu lejn Bologna fl-Italja sabiex jagħmel it-test mediku tiegħu biex jingħaqad ma Leicester City għas-somma ta' 27 miljun sterlina. 13.30 – Il-goalkeeper ta' Derby Lee Grant ingħaqad ma' Stoke b'self sa' Jannar. 12.45 – Dwar it-trasferiment tal-Brażiljan David Luiz , it-tim Franċiż ta' Paris St. Germain jidhru li ma jridux li jitilfu 20 miljun sterlina minn dan l-istess trasferiment. Dan għaliex Chelsea jixtiequ jixtruh lura għal 30 miljun. 12.36 – Jidher li se tkun diffiċli biex Stevan Jovetic jerġa jilbes il-flokk ta' Fiorentina. Dan minħabba l-paga tal-Montenegrin, li hija seba miljun ewro kull staġun. Din hija somma kbira għall-Viola, u mingħajr xi forma t' għajnuna mingħand Inter, mhux se jkun possibbli li Jo-Jo jerġa jingħaqad magħhom. Iż-żewġ klabbs se jerġgħu jiltaqgħu fis-sigħat li ġejjin, iżda jidher li l-affari mhux se tirnexxi. 12.30 – Id-difensur ta' Manchester City Eliaquim Mangala qed jagħmel il-viżti mediċi f'Valencia. Sentejn ilu, City kienu xtrawh għas-somma ta' iktar minn sebgħa u tletin miljun ewro mingħand Porto. 12.29 – Wara l-wasla ta' Alex Witsel, Juventus qed jistennew l-iva mingħand il-kowċ ta' Chelsea Antonio Conte għal Cuadrado . Intant, jidher li Stephan Lichsteiner irid li jingħad ma' Inter, iżda l-bianconeri ma jridux isaħħu klabb li huwa avversarju dirett tagħhom fis-Serie A. Interessati f'Lichsteiner hemm ukoll il-klabb Franċiż Monaco. 12.18 – Fuq Twitter, il-klabb Tork Besiktas jikkonfermaw lil Gokhan Inler mingħand Lesicester City, Caner Erkin mingħand Inter u Atin Nukan minn Lipsia. 12.13 – Tkompli tiżviluppa l-istorja ta' Jack Wilshere . Jidher li issa daħlu wkoll it-tim Taljan ta' Roma sabiex jakkwistaw lill-plejer internazzjonali Ingliż b'self. 11.45 – Iċ-Champions tal-Ingilterra jidhru ukoll li ser ikunu impenjati fl-aħħar ġurnata tat-transfer window. Jidher li l-attakant Alġeriż Islam Slimani ta' Sporting Lisbon mistenni jingħaqad mat-tim fil-ħin li ġej għas-somma ta' 30 miljun ewro. 11.40 – Id-difensur ta' Leicester City Gokan Inler ingħaqad mat-tim Tork ta' Besiktas għal tliet snin. 11.30 – Jidher li ser tkun ġurnata kwieta għat-tim ta' Arsenal, dan għaliex mhux mistennija li jixtru aktar plejers. L-aħħar plejer li wasal fl-Emirates Stadium kien Mustafi minn Valencia. Biss, huwa mistenni li Wilshere jitlaq minn mal-club u wkoll bħalissa għaddejin negozjati għall-plejer S erge Gnabry. 11.15 – Jidher li wara li spiċċa l-esperjenza tiegħu minn ma' Crystal Palace s-sena l-oħra l-eks attakant ta' Tottenham Emmanuel Adebayor ser imur fic-Championship biex jilgħab mat-tim ta' Fulham. 10.57 – Wara l-aġġornament ta' ftit minuti ilu jidher li Newcastle ser ikunu qed ibiegħu lil Sissoko . Sissoko ser ikun qed jinbiegħ għas-somma ta' 30 miljun Euro. Għalhekk il-plejer ser ikun qed jinxtara fuq ħames pagamenti ta' 6 miljun ewro kull wieħed. Aktar dettalji mistennija fil-ħin li ġej. 10.50 – Jidher li l-attakant ta' West Ham, Enner Valencia , jista' jingħaqad ma' Swansea. Dan wara li dawn tal-aħħar huma mħajjra li jieħdu l-attakant b'self. Dan is-slef jidher aktar reali wara li matul din il-ġimgħa ssieħeb ma' West Ham l-attakant ta' Juventus, Zaza. 10.45 – Dwar l-għajdut li kien hemm fuq il-Pollakk Robert Lewandowski u l-klabb Spanjol Real Madrid, ikkumenta l-plejer innifsu. Filwaqt li rringrazzja lill-klabb Ġermaniż Bayern Munich tal-fiduċja li għandu fih, tenna dak li kien intqal mill-istess klabb, iġifieri li hu mhux għal bejgħ. Huwa qal li l-fatt li l-klabb ma jridx ibiegħu jagħmlu kburi, u għalhekk ma jħoss l-ebda pressjoni fuqu hekk kif fadallu tlett snin fil-kuntratt tiegħu maċ-champions Ġermaniżi. 10.17 – Bla dubju li waħda mill-ikbar sorpriżi f'dan is-suq tat-trasferimenti kien il-gowler nazzjonali Ingliż Joe Hart . Wara li taħt Pep Guardiola ma baqax il-gowler numru wieħed ta' Manchester City, Hart kellu l-għażla bejn Torino u Sunderland. Fil-fatt, huwa għażel lill-klabb Taljan, u tħalla jitlaq mill-kamp ta' taħriġ tal-Ingilterra biex jagħmel il-viżti mediċi. F'Turin, huwa xiref f'gallarija bil-flokk ta' Torino b'kunjomu fuqu. Il-konferma ta' self mingħand Manchester City mistennija tasal illum. 10.15 – Wara dak li kien rappurtat ftit tal-ħin ilu, jidher li Wilfred Bony deher jasal fit-training grounds ta' Stoke F.C. biex ikompli jiddiskuti mal-club. 10.07 – Wilfred Bony ser jibda sfida ġdida. Sostna dan huwa stess fuq Tweet li tefa aktar kmieni dalgħodu. 10.05 – Tkompli t-tfittxija ta' Inter għal difensur. Dan wara li fallew l-attentati għal Matteo Darmian u Stephan Lichsteiner . Manchester United qalu li Darmian mhux għal bejgħ filwaqt li Juventus qalu li jekk Lichsteiner jinbiegħ, jinbiegħ lil klabb mhux Taljan. Bla dubju d-deċiżjoni ta' Juventus jista jkun ukoll ifluwenzata mill-attentat li għamlu biex jakwistaw lil Marcelo Brozovic tal-istess Inter, b'dawn tal-aħħar jgħidu li jinbiegħ biss barra mill-Italja. Intant, l-aħħar isem li qed jissemma mal-klabb immexxi minn Frank de Boer huwa Fabio Coentrao , li bħalissa jinsab mat-team Spanjol Real Madrid. Dan filwaqt li l-alternattiva Martin Caceres tibqa hemm. 10.00 – Marcos Alonso ta' Fiorentina jidher li jinsab aktar viċin ta' Chelsea issa. Dan għaliex dalgħodu Marcos Alonso għamel 'follow' fuq Twitter il-profil uffiċjali ta' Chelsea F.C. Jidher li kollox huwa lest biex Alonso jkompli l-karriera tiegħu minn Stamford Bridge. Moussa Sissoko ta' Newcastle jidher li huwa l-mira l-ġdida ta' Tottenham Hotspurs. Diversi rapporti qed jgħidu li l-offerta hija ta' 16-il miljun sterlina izda Newcastle mhux lesti li jaċċetaw inqas minn 30 miljun. 09.35 – David Luiz jista' jerġa' jirritorna mal-blues ta' Londra, Chelsea, dan hekk kif dawn tal-aħħar għamlu offerta ta' aktar minn 30 miljun sterlina għad-difensur Brażiljan minngħand Paris St. Germain. Huwa kien iffirma f'Pariġi sentejn ilu għas-somma ta' 50 miljun ewro. Skont numru ta' sorsi viċin il-plejer jidher li Luiz jinsab ħerqan li jerġa' jmur lura f'Londra. 09.28 – Jack Wilsher jidher li huwa viċin biex jingħaqad ma' Crystal Palace jew inkella Bournemouth. Jidher li huwa diġa qal lid-deriġenti tal-Gunners li huwa jixtieq jħalli lit-tim ta' Arsenal b' self. Ir-rappreżentanti ta' Wilshere iltaqgħu maż-żewġ clubs u qed jevalwaw l-offerti tagħhom. Deċiżjoni mistennija tittieħed fis-siegħat ta' filgħodu. 08.37 – Davide Brivio u Genoa jinsabu viċin ħafna. Id-difensur imwieled fl-1998, kien diġa lagħab mal-Grifone fl-istaġun tal-2008/2009, u issa se jkun qed jerġa jilbes il-flokk rossoblu. Brivio, li lagħab anke ma' Vicenza, Lecce, Verona u Atalanta, beda jagħmel il-viżti mediċi l-Erbgħa filgħodu, qabel ma jiffirma l-kuntratt mal-klabb immexxi minn Ivan Juric. 08.32 – Axel Witsel jidher li jinsab viċin li jingħaqad ma' Juventus minn ma' Zenit. Kien il-kowċ Max Allegri li talab għall-midfielder Belġjan bħala sostitu għal Paul Pogba. Jidher li l-ftehim bejn il-klabb Taljan u dak Russu wasal wara ġurnata twila ta' negozjati, bid-direttur ġenerali Beppe Marotta jilħaq ftehim ta' tmintax-il miljun ewro u tlieta oħra f'bonus. Il-Belġjan huwa mistennija li jasal Turin biex jagħmel il-viżti mediċi u jiffirma l-kuntratt.